สวัสดีค่ะ พอดีว่าดิฉันพึ่งคลอดไปเมื่อ2เดือนที่แล้ว แล้วพอดีได้ฝังยาคุมกำเนิดมา น้ำคาวปลาหมดตั้งแต่เดือนครึ่ง แต่พอผ่านไปสักพักก็มีเลือดสีแดงๆออกมา เกือบอาทิตย์นึง แล้วก็หายไปอะค่ะ และพอผ่ายไปพักนึงเลือดก็มาอีก เกิดจากสาเหคุอะไรคะ
สวัสดีค่ะ หากได้ฝังยาคุมกำเนิดตั้งแต่หลังคลอดลูก ยาฝังคุมกำเนิดก็จะออกฤทธิ์ในการป้องกันการตั้งครรภ์ได้ทันที โดยจะช่วยป้องกันการตั้งครรภ์ได้มากกว่า 99% หรือมีโอกาสตั้งครรภ์เพียง 0.05%สำหรับผลข้างเคียงของยาฝังคุมกำเนิดที่พบได้บ่อยคือ การมีเลือดออกกะปริดกะปรอย หรือมีเลือดออกบ่อย เลือดออกติดต่อกันนาน หรือในบางรายอาจไม่มีประจำเดือนมาเลยก็ได้ดังนั้น เลือดที่ออกมาประมาณ 1 สัปดาห์ แล้วหายไป แล้วมาอีก หากไม่ได้มีอาการปวดท้องน้อยมากร่วมด้วย ไม่ได้มีตกขาวที่ผิดปกติร่วมด้วย ก็น่าจะเกิดจากผลข้างเคียงของยาฝังคุมกำเนิดได้ค่ะ ซึ่งหากเลือดที่ออก ไม่ได้มีปริมาณมากเกินไป ไม่ได้ออกติดต่อกันนานหลายสัปดาห์ ก็ไม่ได้อันตรายอะไรค่ะแต่หากเลือดที่ออกมีปริมาณมาก หรือออกติดต่อกันนานหลายสัปดาห์ หรือไม่มีแนวโน้มที่จะมาห่างขึ้นเรื่อยๆ ก็ควรไปพบแพทย์เพื่อพิจารณารับยาฮอร์โมนเอสโตรเจนเสริมเพื่อให้เลือดหยุดไหลหรือหากมีอาการปวดท้องน้อยมากร่วมด้วย หรือมีตกขาวที่ผิดปกติ เช่น ตกขาวสีเขียวเหลืองคล้านหนอง มีหลิ่นเหม็น เป็นต้น ก็อาจเกิดจากมีมดลูกอักเสบติดเชื้อได้ ซึ่งในกรณีนี้ ก็ควรไปพบสูติ-นรีแพทย์เช่นกันค่ะ